| Ruotsin kuninkaallinen perhe |
| --- |
| Ruotsin vaakuna |
| * Kuningas Kaarle XVI KustaaKuningatar Silvia
	+ Kruununprinsessa VictoriaPrinssi Daniel
		- Prinsessa Estelle
		- Prinssi Oscar
	+ Prinssi Carl PhilipPrinsessa Sofia
		- Prinssi Alexander
		- Prinssi Gabriel
	+ Prinsessa Madeleine, naimisissa Christopher O’Neillin kanssa
		- Prinsessa Leonore
		- Prinssi Nicolas
		- Prinsessa Adrienne

---

* Prinsessa Margaretha
* Prinsessa Birgitta
* Prinsessa Désirée
* Prinsessa Christina
 |
| * n
* k
* m
 |

**Prinsessa Estelle, Itä-Götanmaan herttuatar** (Estelle Silvia Ewa Mary; s. 23. helmikuuta 2012) on Ruotsin kruununprinsessa Victorian ja prinssi Danielin ensimmäinen lapsi. Hän on Ruotsin kruununperimysjärjestyksessä toinen heti äitinsä kruununprinsessa Victorian jälkeen ennen pikkuveljeään Oscaria (s. 2016) ja enoaan prinssi Carl Philipiä. Prinsessa Estelle kuuluu Bernadotten hallitsijasukuun äitinsä kautta; isänsä kautta hän kuuluu aatelittomaan Westling-sukuun, ja on sitä kautta taustaltaan osin metsäsuomalainen.

Syntymä
-------

Kunnialaukaukset prinsessan syntymän johdosta.
Juuri kastettu Estelle vanhempien, isovanhempien ja kummien saattelemana.
Prinsessa Estelle vanhempiensa ja isoäitinsä seurassa kuninkaan syntymäpäivänä 2015.
Prinsessa Estelle syntyi Solnan Karoliinisessa sairaalassa 23. helmikuuta 2012 kello 4.26. Kahdeksalta aamulla Suomen aikaa prinsessan isä, prinssi Daniel, piti tiedotustilaisuuden, jossa hän kertoi esikoisensa syntymästä seuraavasti: "Aamulla klo 4:26 syntyi 51 senttiä pitkä ja 3 280 gramman painoinen aivan ihana pikkuprinsessa". Estellen syntymä pantiin merkille kansainvälisissä tiedotusvälineissä laajasti, esimerkiksi Saksassa ja Suomessa se oli pääaiheena uutisissa. Hänen syntymänsä kunniaksi Skeppsholmenilta ammuttiin kaksi 21 tykinlaukauksen sarjaa.

24. helmikuuta pääministeri Fredrik Reinfeldt tutki prinsessan 1500-luvulta alkaneen perinteen mukaisesti ja allekirjoitti kolmen muun todistajan kanssa virallisen todistuksen, ettei Estelleä ole vaihdettu toiseen vauvaan. Samana päivänä prinsessan isoisä kuningas Kaarle XVI Kustaa ilmoitti hänen nimensä ja herttuakunnan nimen.

### Kuninkaalliset perinteet

Ruotsissa on noudatettu vanhoja perinteitä kuninkaallisen vauvan syntymän jälkeen, niin myös prinsessa Estellen synnyttyä. Hovimarsalkka kertoi lapsen syntymästä pääministerille ja hovi tiedotti uutisen kansalle, tässä tapauksessa kuningashuoneen verkkosivuilla ja Facebookissa. Pääministeri, valtiopäivien puhemies, hovimarsalkka ja ylihovimestari kävivät vahvistamassa lapsen syntymän. Kuningas kutsui koolle hallituksen kuulemaan, mikä on syntyneen lapsen koko nimi ja kutsumanimi. Samassa tilaisuudessa hän ilmoitti herttuakunnan. Kunnialaukaukset ja kiitosjumanlanpalvelus *Te Deum* Linnankirkossa kuuluivat vielä saman päivän ohjelmaan.

Kaste
-----

Prinsessa Estelle kastettiin Tukholman kuninkaanlinnan kirkossa 22. toukokuuta 2012. Kasteen toimitti Ruotsin arkkipiispa Anders Wejryd.

Koulutaival
-----------

Estelle aloitti vuonna 2018 esikoulun Campus Manilla -nimisessä yksityiskoulussa. Hän on ensimmäinen kuningasperheen jäsen kyseisessä koulussa.

Lähteet
-------

1. ↑  Pikkuprinsessa seuraa äitiään kruununperimysjärjestyksessä.  *Helsingin Sanomat*, 23.2.2012. Artikkelin verkkoversio. Viitattu 26.2.2012.
2. ↑  Kauhanen, Anna-Liina: Ruotsi sai uuden prinsessan.  *Helsingin Sanomat*, 23.2.2012.  Sanoma News. Artikkelin verkkoversio. Viitattu 26.2.2012.
3. ↑  Kauhanen, Anna-Liina: Tukholma juhli prinsessaa tykinlaukauksin.  *Helsingin Sanomat*, 23.2.2012. Artikkelin verkkoversio. Viitattu 26.2.2012.
4. ↑  Kauhanen, Anna-Liina: Reinfeldt varmisti: Ruotsin prinsessa ei ole vaihdokki.  *Helsingin Sanomat*, 24.2.2012. Artikkelin verkkoversio. Viitattu 24.2.2012.
5. ↑  Pikkuprinsessasta tuli Estelle Silvia Ewa Mary.  *Turun Sanomat*, 24.2.2012. Artikkelin verkkoversio. Viitattu 26.2.2012.
6. ↑  Kauhanen, Anna-Liina: Kunnialaukaukset juhlistavat kruununperillisen syntymää.  *Helsingin Sanomat*, 23.2.2012. Artikkelin verkkoversio. Viitattu 27.2.2012.
7. ↑  Ruotsin prinsessa Estelle kastettiin – katso kuvat.  *Helsingin Sanomat*, 22.5.2012.  Sanoma News. Artikkelin verkkoversio. Viitattu 22.7.2012.
8. ↑  Kataja, Marika: Kuvat: Prinsessa Estelle aloitti eskarinsa Tukholmassa *Yle Uutiset*.  21.8.2018. Viitattu 18.10.2018.

Aiheesta muualla
----------------

* Kuvia tai muita tiedostoja aiheesta **Estelle (Ruotsin prinsessa)** Wikimedia Commonsissa

* Prinsessa Estelle Ruotsin kuningashuoneen www-sivuilla (ruotsiksi)

Symbolit
--------

* Prinsessa Estellen MonogrammiPrinsessa Estellen Monogrammi
* Prinsessa Estellen vaakunaPrinsessa Estellen vaakuna


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* KulturNav

 |

 |